“Eesti otsib superstaari” üheksas hooaeg on alanud ja esimesed vaprad astuvad kohtunike ette. 19-aastase Elise etteaste lõi kohtunikud aga kahte leeri – Birgit jumaldas, Raud aga mitte. Elise Pani esitas kohtunikele Billie Eilishi lugu “No Time to Die”, mis tekitas kohtunikes vastakaid arvamusi. “Väga professionaalne, väga ilus, väga musikaalne etteaste,” ütles Koit. “Mulle tundub, et sina oled täpselt see tüüp, keda me tegelikult otsime,” lisas Birgit. Ent Raud oli veidi kriitilisem. “Minu jaoks oli see unine ja igav. See on väga subjektiivne – mõne jaoks on “Tõde ja õigus” kohutavalt põnev raamat ja mõne jaoks on see surmavalt igav. Nimetagem sind meie saate “Tõeks ja õiguseks”. Mõni vaimustub ja loeb lehekülje haaval ning teine jääb lihtsalt magama,” ütles ta otsekoheselt välja. Kas Elise sai lõpuks kollase kaardi? Vaata videost!